இந்தப் பதிவுகளை இப்போதுதான் படித்தேன். என் மீதும் சிலர் குறை கண்டு பிடித்துள்ளார்கள். நான் அடிநாள் தொட்டு வ.கோட்டைத் தீர்மானம், நாகதஅ, மக்கள் அவை போன்றவற்றுக்கு முழு ஆதரவு வழங்கினேன். வ.கோட்டை தீர்மானத்தின் அவசியம் பற்றி கனடாவில் நடந்த கூட்டங்கள் அத்தனையிலும் பங்கு பற்றிப் பேசினேன். நாகதஅ க்கு நடந்த தேர்தலின் போது சில முறைகேடுகள் நடந்தது பற்றி என் கவனத்துக்கு கொண்டுவரப்பட்டது. அதன் அடிப்படையில்தான் உருத்திராவுக்கு மின்னஞ்சல் அனுப்பினேன். இதில் என்ன தவறு இருக்கிறது என்பது எனக்கு விளங்கவில்லை. இதில் இருந்து நான் உருத்திரா பிழைவிட்டால் அதனைத் தட்டிக் கேட்கக் கூடியவன் என்ற உண்மை புரிந்திருக்கும். முரளி நடராசா நடத்திய ஆர்ப்பாட்டத்துக்கும் எனக்கும் எந்தத் தொடர்பும் இல்லை. முரளி நடராசா வ.கோட்டைத் தீர்மானத்தை எதிர்த்த போது நான் அவர் நடத்திய கருத்தரங்குச் சென்று வ.கோட்டைத் தீர்மானத்தை ஆதரித்து அது ஏன் மறுவாக்கெடுப்புக்கு விடப்பட வேண்டும் என்பதற்கான காரணங்களை எடுத்துச் சொன்னேன். நான் ஆட்களைப் பார்ப்பதில்லை ஆட்டத்தைத்தான் பார்க்கிறேன். தமிழ்த் தேசியத்தின் பக்கம் எப்போதும் நிற்பேன். தமிழ்ப் படைப்பாளிகள் கழகத்தில் யார் யார் இருக்கிறார்கள் என்று ஒருவர் நையாண்டியாகக் கேட்டிருக்கிறார். தபகழகம் கடந்த தை முதல் நாள் கனடா முருகன் கோயிலில் அரங்கம் நிறைந்த மக்களோடு நடத்திய புத்தாண்டு, பொங்கல், திருவள்ளுவர் பிறந்த நாள் விழாவுக்கு வந்திருந்தால் அவர்களை மேடையில் பார்த்திருக்கலாம். அன்றைய நாள் வண்டிகள் தரிப்பதற்கே இடம் இல்லாது சிலர் திரும்பிப் போக வேண்டி வந்தது. தூய தமிழ்ப் பெயர்களுக்கு ஆயிரத்து அய்ந்நூறு ௦௦ டொலர் பரிசு கொடுத்தோம். வர்ணம் தீட்டும் போட்டியில் கலந்து கொண்ட நூறு சிறார்களுக்கு சான்றிதழும் பரிசும் கொடுத்தோம். ஒன்றில் ஈணத் தெரிய வேண்டும். அல்லது நக்கத் தெரிய வேண்டும். இரண்டும் தெரியாமல் மொட்டையில் மயிர் பிடுங்கினால் எப்படி? வரலாற்று நாயகன் கிட்டுவுக்கு வீரவணக்கம் இன்னார்தான் செய்ய வேண்டும் இன்னார் செய்யக் கூடாது என்ற கட்டுப்பாடு ஏதாவது இருக்கிறதா?